b'\n_START_ARTICLE_\nClara Ward\n_START_PARAGRAPH_\nClara Ward (Philadelphia, 21. travnja 1924. - Los Angeles, 16. sije\xc4\x8dnja 1973.), ameri\xc4\x8dka crna\xc4\x8dka pjeva\xc4\x8dica, izrazito slavna u \xc5\xbeanru gospela._NEWLINE_Glas joj je bio alt, sa ponekad nazalnim prizvukom. Jedino Mahalia Jackson u\xc5\xbeiva ve\xc4\x87u slavu od nje._NEWLINE_Bila je vo\xc4\x91a sastava poznatog kao "The Famous Ward Singers". Njena majka Gertrude (1901-1981), prepoznav\xc5\xa1i k\xc4\x87erin talent, nesmiljeno ju je kontrolirala i njome manipulirala. U sastavu su bili ona, njena majka i starija sestra Willa._NEWLINE_Postale su poznate 1943., nakon nezaboravnog nastupa na Nacionalnoj Baptisti\xc4\x8dkoj Konvenciji u gradu Philadelphia. Kasnije, nakon povla\xc4\x8denja Wille Ward, u sastav dolazi Henrietta Waddy, odrasla u Miamiju. Pridru\xc5\xbeuje im se i Marion Williams, kao i jo\xc5\xa1 neke pjeva\xc4\x8dice. Ona i Mahalia su \xc4\x8desto boravile u ku\xc4\x87i Arethe Franklin koju su podu\xc4\x8davale, a Aretha je prihvatila Clarin na\xc4\x8din pjevanja, interes za svjetovne pjesme, te joj odala po\xc4\x8dast albumom sa Jamesom Clevelandom ranih 70-ih godina._NEWLINE_Kako ju je majka \xc4\x8desto maltretirala, nije imala sretan \xc5\xbeivot. Do odrasle dobi selila se \xc4\x8dak 19 puta. Seksualno ju je zlostavljao ro\xc4\x91ak, pobacila je zbog naprezanja na turneji, a majka je \xc4\x8dinila sve kako bi sprije\xc4\x8dila bilo koji njen romanti\xc4\x8dni odnos. Jedino \xc5\xa1to ju je usre\xc4\x87ilo bila je veza sa Arethinim ocem. Ona i majka su dobro zara\xc4\x91ivale, a ostali su bili potpla\xc4\x87eni, te su pla\xc4\x87ali stanarinu Clari i Gertrudi. Grupa se raspala 1958. godine. Tijekom 1960-ih od sebe su odbili veliki dio njihove publike koja je redovito i\xc5\xa1la u crkvu, nastupima u no\xc4\x87nim klubovima i na sli\xc4\x8dnim mjestima. Zbog naru\xc5\xa1enog zdravlja, povukla se po\xc4\x8detkom 1970-ih godina. Odavala se i povremenim lezbijskim avanturama da bi se barem nakratko oslobodila autoritarne, pa \xc4\x8dak i diktatorske majke.S ve \xc4\x8de\xc5\xa1\xc4\x87e je posezala za bocom, alkoholizam joj se pogor\xc5\xa1avao, te je umrla u 49. godini nakon dva mo\xc5\xbedana udara._NEWLINE_Aretha i njen otac su pjevali na njenom pogrebu, a Marion Williams na komemoraciji u Kaliforniji. Izvo\xc4\x91a\xc4\x8dica je pjesme "Zasigurno, Bog je sposoban", prvog gospel hita koji se prodao u vi\xc5\xa1e od milijun primjeraka.'